সুপার প্রার্থী আব্দুল করিম জানান, উপজেলা মাধ্যমিক শিক্ষা অফিস থেকে তিনি জানতে পারেন ৬ আগষ্ট নিয়োগ পরীক্ষা অনুষ্ঠিত হবে। বাছাইকালে তার আবেদন পাওয়া যায়নি। অথচ তিনি ডাকযোগে আবেদন পাঠিয়ে প্রাপ্তি স্বীকারপত্র সংগ্রহ করেছেন। তার আবেদনে কোন ভুলভ্রান্তি ছিল না। উদ্দেশ্যমুলকভাবে তার আবেদন গায়েব করা হয়। এজন্য তিনি গত ২ আগষ্ট মাননীয় আদালতের শরনাপন্ন হন। বিজ্ঞ আদালত তার প্রার্থনার পক্ষে নিয়োগ কার্যক্রম স্থগিতের আদেশ জারি করেন।